สกู๊ป :  SCG eldercare solution นวัตกรรมบ้านเพื่อผู้สูงอายุ
ปัจจุบันหลายประเทศเดินหน้าเข้าสู่สังคมผู้สูงอายุเป็นที่เรียบร้อยแล้ว ขณะที่ประเทศไทยกำลังเข้าสู่สังคมผู้สูงอายุอย่างสมบูรณ์ในอีกไม่ถึง 10 ปี ซึ่งทำให้หลายหน่วยงานต้องเตรียมความพร้อมเพื่อรับมือกับสังคมสูงวัยในอนาคต โดยเฉพาะเรื่องของบ้านปัจจัยขั้นพื้นฐานที่จะให้ผู้สูงอายุมีคุณภาพชีวิตและสิ่งแวดล้อมที่ดี 



SCG eldercare solution เป็นหนึ่งในนวัตกรรมที่อยู่อาศัยสำหรับผู้สูงอายุ รองรับการก้าวเข้าสู่สังคมสูงวัยของประเทศไทย หลังจำนวนผู้สูงอายุมีเพิ่มมากขึ้นในแต่ละปี โดย SCG ถือเป็นบริษัทหนึ่งที่ขานรับนโยบายของรัฐบาล พร้อมๆ กับตอบรับเทรนด์โลก ที่คำนึงถึงความต้องการของลูกค้าผู้สูงอายุ ด้วยการสร้างสรรค์นวัตกรรม และแนวคิดที่ดูแลผู้สูงอายุแบบครบวงจร  เพื่อรองรับการเปลี่ยนแปลงที่จะเกิดขึ้น ทั้งด้านร่างกาย จิตใจ และสังคม ที่จะส่งผลกระทบต่อการใช้ชีวิตประจำวัน รวมไปถึงครอบครัวและคนใกล้ชิด โดยคำนึงถึงเรื่องความปลอดภัย ความสะดวกสะบาย และการส่งเสริมสุขภาวะที่ดีเป็นสำคัญ
 

 
สำหรับการเตรียมที่อยู่อาศัยให้พร้อมสำหรับผู้สูงวัย จะถูกแบ่งออก เป็น 3 ระดับ ตามลักษณะทางกายภาพและสมรรถนะทางกายในการดำเนินกิจกรรมต่างๆ คือกลุ่มผู้สูงอายุสีเขียว ซึ่งสุขภาพยังแข็งแรง สามารถช่วยเหลือตัวเองได้ โดยการออกแบบจะมุ่งเน้นไปที่การป้องกันและลดอุบัติเหตุที่จะเกิดขึ้น และการส่งเสริมสุขภาวะที่ดี
 
ขณะที่กลุ่มผู้สูงสีเหลือง เป็นผู้มี่เริ่มมีปัญหาสุขภาพเล็กน้อย แต่ยังสามารถช่วยตัวเองได้ ซึ่งการออกแบบจะผนวกเรื่องการใช้ชีวิตที่สะดวกสบายและป้องกันอุบัติเหตุที่จะเกิดขึ้น และสุดท้ายคือกลุ่มผู้สูงอายุสีส้ม เป็นผู้ที่มีปัญหาสุขภาพค่อนข้างมาก ซึ่งอาจต้องใช้วีลแชร์เป็นส่วนใหญ่ และมีผู้ดูแลใกล้ชิด ซึ่งกลุ่มนี้การออกแบบจะต้องคำนึงทุกอย่างทั้งกรลดอุบัติเหตุจากการนั่ง การนอน การทำกิจกรรม โดยเฉพาะสภาพจิตใจที่มีความสำคัญเป็นอย่างมาก
 

 SCG eldercare solution จึงถือว่าเป็นนวัตกรรมแห่งปี สำหรับที่อยู่อาศัยเพื่อผู้สูงอายุ ในยุคไทยแลนด์ 4.0 เพื่อมีส่วนร่วมกับรัฐบาล ในการเตรียมความพร้อมของประเทศ กับการก้าวเข้าสู่สังคมสูงวัย และทำให้ผู้สูงอายุอยู่ในสังคมได้อย่างเป็นสุข ตามเจตนารมย์รัฐบาลต้องการพัฒนาคุณภาพชีวิตของคนไทยทุกคน กินดี อยู่ดี และมีความสุข อย่างมั่นคง มั่งคั่ง และยั่งยืน